CELEX: E2011P0012
Language: da
Date: 2011-09-13 00:00:00
Title: Sag anlagt den 13. september 2011 af Asker Brygge AS mod EFTA-Tilsynsmyndigheden (Sag E-12/11)

10.11.2011   
            
            
               DA
            
            
               Den Europæiske Unions Tidende
            
            
               C 325/9
            
         Sag anlagt den 13. september 2011 af Asker Brygge AS mod EFTA-Tilsynsmyndigheden
   (Sag E-12/11)
   2011/C 325/05
   Asker Brygge AS ved advokaterne Thomas Nordby og Espen Bakken, Arntzen de Besche Advokatfirma AS, Bygdøy allé 2, 0204 Oslo, Norge, har den 13. september 2011 anlagt sag mod EFTA-Tilsynsmyndigheden ved EFTA-Domstolen.
   Sagsøgeren har nedlagt følgende påstande:
   
               1)
            
            
               Artikel 1 og 2 i EFTA-Tilsynsmyndighedens afgørelse nr. 232/11/KOL erklæres ugyldige
            
         
               2)
            
            
               EFTA-Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Ved afgørelse nr. 232/11/KOL af 13. juli 2011 om anmeldelse af salget af en grund på Nesøyveien 8, gnr. 32 bnr. 17 i Asker kommune fastslog EFTA-Tilsynsmyndigheden, at salget udgør statsstøtte som omhandlet i EØS-aftalens artikel 61, stk. 1, og at denne støtte derfor skal kræves tilbagebetalt.
            
         
               —
            
            
               Sagsøgeren har nedlagt påstand om annullation af den omtvistede afgørelse.
            
         
               —
            
            
               Sagsøgeren gør bl.a. gældende, at EFTA-Tilsynsmyndigheden:
               
                           —
                        
                        
                           har anvendt EØS-aftalens artikel 61, stk. 1, urigtigt ved vurderingen af, om Asker Brygge havde opnået en økonomisk fordel som omhandlet i EØS-aftalens artikel 61, stk. 1,
                        
                     
                           —
                        
                        
                           har anlagt en urigtig vurdering af det relevante tidsrum, der er anvendt til beregning af, om der er ydet statsstøtte som omhandlet i EØS-aftalens artikel 61, stk. 1, og
                        
                     
                           —
                        
                        
                           ikke har taget behørigt hensyn til, at salget er baseret på en aftale om forkøbsret.